Felipe Vizeu

Felipe Vizeu (sündinud 12. märtsil 1997 Três Rioses) on Brasiilia jalgpallur, kes mängib ründajana Brasiilia esiliigaklubis Criciúma.

Ta alustas klubikarjääri Brasiilia kõrgliigaklubis Flamengo, millega liitus 2013. aastal. Klubi põhimeeskonnas debüteeris ta 2016. aastal. Esimesel hooajal lõi ta Brasiilia kõrgliigas 15 mänguga viis väravat. 2017. aasta Lõuna-Ameerika klubide karikavõistlustel Copa Sudamericana lõi ta viis väravat, millega jagas sel hooajal Copa Sudamericana suurima väravaküti nimetust. Flamengo jõudis Copa Sudamericana finaali, kus kaotati Argentina klubile Independiente.

2018. aasta juulis siirdus ta Itaalia kõrgliigaklubisse Udinese, kellega sõlmis viieaastase lepingu."Felipe Vizeu é anunciado pela Udinese". globoesporte.com. 7.2.2018. Vaadatud 5.6.2019 Udineses ei suutnud ta ennast klubi põhimeeskonda murda ning naasis 2019. aasta jaanuaris Brasiiliasse, suundudes laenulepingu alusel Grêmiosse. Hooaja 2019–20 teises pooles mängis ta laenul Venemaa kõrgliigaklubis Groznõi Akmat. 2020. aasta oktoobris läks ta laenule Brasiilia kõrgliigaklubisse Ceará. 2021. aastal läks ta laenule Jaapani kõrgliigaklubisse Yokohama.

2022. aasta augustis sõlmis Vizeu lepingu Moldova meisterklubiga Tiraspoli Sheriff, kus mängis vaid 2022. aasta teises pooles.

2023. aasta alguses mängis ta Atlético Goianienses. 2023. aasta aprillis sõlmis ta kuni aasta lõpuni lepingu Criciúmaga.https://www.transfermarkt.com/felipe-vizeu/profil/spieler/425462 (vaadatud 4.8.2023)

Aastatel 2016–2017 mängis Vizeu Brasiilia kuni 20-aastaste koondises.

 Saavutused 
Flamengo
Campeonato Carioca: 2017
Grêmio
Campeonato Gaúcho: 2019
Ceará
Copa do Nordeste: 2020
Atlético Goianiense
Campeonato Goiano: 2023

 Viited 

Kategooria:Brasiilia jalgpallurid
Kategooria:Clube de Regatas do Flamengo mängijad
Kategooria:Udinese Calcio mängijad
Kategooria:Grêmio Foot-Ball Porto Alegrense mängijad
Kategooria:Ceará Sporting Clubi mängijad
Kategooria:Campeonato Brasileiro Série A mängijad
Kategooria:Serie A mängijad
Kategooria:Sündinud 1997